CELEX: 31991R0296
Language: el
Date: 1991-02-04
Title: Κανονισμός (ΕΟΚ) αριθ. 296/91 του Συμβουλίου της 4ης Φεβρουαρίου 1991 για την τροποποίηση του κανονισμού (ΕΟΚ) αριθ. 4059/89 για τον καθορισμό των όρων υπό τους οποίους γίνονται δεκτοί στις εθνικές οδικές εμπορευματικές μεταφορές σε ένα κράτος μέλος μεταφορείς μη εγκατεστημένοι σε αυτό

Avis juridique important

|

31991R0296

Κανονισμός (ΕΟΚ) αριθ. 296/91 του Συμβουλίου της 4ης Φεβρουαρίου 1991 για την τροποποίηση του κανονισμού (ΕΟΚ) αριθ. 4059/89 για τον καθορισμό των όρων υπό τους οποίους γίνονται δεκτοί στις εθνικές οδικές εμπορευματικές μεταφορές σε ένα κράτος μέλος μεταφορείς μη εγκατεστημένοι σε αυτό  

Επίσημη Εφημερίδα αριθ. L 036 της 08/02/1991 σ. 0008 - 0008

ΚΑΝΟΝΙΣΜΟΣ ( ΕΟΚ ) αριθ . 296/91 ΤΟΥ ΣΥΜΒΟΥΛΙΟΥ  της 4ης Φεβρουαρίου 1991  για την τροποποίηση του κανονισμού ( ΕΟΚ ) αριθ . 4059/89 για τον καθορισμό των όρων υπό τους οποίους γίνονται δεκτοί στις εθνικές οδικές εμπορευματικές μεταφορές σε ένα κράτος  μέλος μεταφορείς μη εγκατεστημένοι σ' αυτό ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 75,  την πρόταση της Επιτροπής,  τη γνώμη του Ευρωπαϊκού Κοινοβουλίου ( 1 ),  τη γνώμη της Οικονομικής και Κοινωνικής Επιτροπής (2 ),  Εκτιμώντας :  ότι η διεύρυνση της Κοινότητας συνεπεία της γερμανικής ενοποίησης συνεπάγεται την επέκταση της αγοράς των οδικών εμπορευματικών μεταφορών -  ότι, συνεπώς, είναι σημαντικό να αυξηθεί, από 1ης Ιανουαρίου 1991, η ποσόστωση που αναφέρεται στο άρθρο 2 του κανονισμού ( ΕΟΚ ) αριθ . 4059/89 ( 3 ) και να καθορισθεί η κατανομή μεταξύ των κρατών μελών του πρόσθετου αριθμού αδειών καμποτάζ - ότι αυτή η  κατανομή πρέπει να επιτρέπει στους μεταφορείς που είναι εγκατεστημένοι στην πρώην Λαϊκή Δημοκρατία της Γερμανίας να έχουν πρόσβαση στις εθνικές αγορές των άλλων κρατών μελών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :     Άρθρο 1   Ο κανονισμός ( ΕΟΚ ) αριθ . 4059/89 τροποποιείται ως εξής :  1 . Στο άρθρο 2 παράγραφος 1, προστίθεται το ακόλουθο εδάφιο :  "Από την 1η Ιανουαρίου 1991 ο αριθμός αδειών καμποτάζ αυξάνεται κατά 298 και ανέρχεται σε 15 298 ."  2 . Στο άρθρο 2 παράγραφος 3, προστίθεται το ακόλουθο εδάφιο :  "Από την 1η Ιανουαρίου 1991 ο πρόσθετος αριθμός αδειών κατανέμεται μεταξύ των κρατών μελών κατά τον ακόλουθο τρόπο :  - Βέλγιο 20  - Δανία 19  - Γερμανία 97  - Ελλάδα 11  - Ισπανία 21  - Γαλλία 26  - Ιρλανδία 10  - Ιταλία 28  - Λουξεμβούργο 10  - Κάτω Χώρες 27  - Πορτογαλία 12  - Ηνωμένο Βασίλειο 17"   Άρθρο 2   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .    Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 4 Φεβρουαρίου 1991 .  Για το Συμβούλιο   Ο Πρόεδρος   J . F . POOS   ( 1 ) ΕΕ αριθ . C 19 της 28 . 1 . 1991 . ( 2 )  Γνώμη που διατυπώθηκε στις 18 Δεκεμβρίου 1990 ( δεν έχει ακόμα δημοσιευθεί στην Επίσημη Εφημερίδα ). ( 3 )  ΕΕ αριθ . L 390 της 30 . 12 . 1989, σ . 3 .